Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: a 115/2003. (X. 28.) OGY határozathoz
Paragraph Index: 971

2. számú ábra Mindezek ellenére Magyarország bûnözése — a tízezer lakosra jutó 410—450 bûncselekménnyel — nem tekinthetõ magasnak, az európai középmezõny alsó felében található. Ugyanez az adat Svédországban 1362, Hollandiában 1020, Németországban 833, és Ausztriában 626.5 4 Az egykori Szovjetunióban az ismertté vált bûncselekmények száma az 1987-ben mért 1 millió 798 ezerrõl 1990-re 2 millió 786 ezerre emelkedett. Az egykori Csehszlovákiában az 1989. évi bársonyos forradalmat követõen egy év alatt 200 százalékkal emelkedett a bûncselekmények száma. A még egységes Csehszlovákián belüli Szlovákiában az 1989-ben regisztrált 41 ezer bûncselekményhez képest az önálló Szlovák Köztársaságban 1992-re 99 ezerre nõtt a bûncselekmények száma. 5 A különbségek csak részben vezethetõk vissza a bûnözés mennyiségi és szerkezeti eltéréseire. Emellett figyelembe kell venni a bûncselekménynek tekintett magatartások körének eltérõ szabályozását (például mi tekinthetõ kihágásnak, szabálysértésnek vagy bûncselekménynek az adott országban), az eljárási rendszerek eltérését (például milyen az elterelés gyakorlata), valamint a statisztikai adatgyûjtés rendszerének különbözõségeit is. Az EU tagállamok bûnözési statisztikái a kisebb súlyú jogsértéseket is tartalmazzák, míg a kelet-európai országok többségének bûnügyi statisztikái — Magyarországhoz hasonlóan — nem ölelik fel az ismertté vált szabálysértések adatait. 2003/123. szám Csökkent a felderítési hatékonyság A növekvõ bûnözés Közép- és Kelet-Európa átalakulóban lévõ országaihoz hasonlóan Magyarországon is jelentõsen próbára tette a bûnüldözõ szerveket. A bûnözés növekedésével párhuzamosan eddig nem látott mértékben csökkentek a bûncselekmények felderítési mutatói. 1980-ban a 130 ezer ismertté vált bûncselekmény egynegyedében nem sikerült megtalálni az elkövetõt. Két évtizeddel késõbb, 1999-ben, az 505 ezer ismertté vált bûncselekmény majdnem felében (48,7 százalékában), 2002-ben 48,8 százalékában maradt a tettes ismeretlen. (Lásd a 3. számú ábrát). A nyomozás hatékonyságának értékelésekor figyelemmel kell lenni arra, hogy jelentõsen növekedett a bûnhalmazatok gyakorisága. Míg a korábbi évtizedekben a halmazatok száma évente 15—20 ezer körül alakult, addig a kilencvenes években már 100 ezer fölé emelkedett. Az elkövetõk jelentõs része hosszabb bûnözõi pályafutás után kerül a hatóságok látókörébe. A befejezett emberölések, emberölési kísérletek, szándékos súlyos testi sértések, halált okozó testi sértések esetében az átlagos nyomozási eredményesség általában elérte a 80 százalékot. Ezzel szemben rendkívül alacsony — 10—25 százalék körüli — a betöréses lopások, a lakásbetörések és a személygépkocsival kapcsolatos lopások felderítési eredményessége.

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes